3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์และขั้นตอนการผลิต

    1.  ประเภทของผลิตภัณฑ์

ผลิตภัณฑ์ของบริษัทจัดจำหน่ายภายในประเทศทั้งหมด แยกตามผลิตภัณฑ์ได้ดังนี้

1.  ประเภทอาหารสัตว์ผสมสำเร็จรูปซึ่งมีทั้งชนิดเม็ดและชนิดผง และเป็นประเภทหัวอาหารสัตว์
    โดย แบ่งออกได้อีกคือ

-   อาหารสัตว์สำหรับสัตว์บก เช่น สุกร ไก่ เป็ด นกกระทา และวัวนม เป็นต้น โดยจัดจำหน่าย
    ภายใต้เครื่องหมายการค้า ลี, วิน, แม็กซ์ และโปรเกรด

-   อาหารสัตว์สำหรับสัตว์น้ำ เช่น ปลา กุ้ง และกบ เป็นต้น โดยจัดจำหน่ายภายใต้เครื่องหมาย
    การค้า ลี, วิน, แม็กซ์ และโปรเกรด

-   อาหารสัตว์สำหรับสัตว์เลี้ยง เช่น สุนัข โดยจัดจำหน่ายภายใต้เครื่องหมายการค้า ดีไลท์,
    เพ็ทโต้ และ ไก่ชน โดยจัดจำหน่ายภายใต้เครื่องหมายการค้า นักสู้

2.  ลูกไก่เนื้อที่เกิดจากฟาร์มไก่พ่อแม่พันธุ์ โดยจำหน่ายให้แก่เกษตรกรผู้เลี้ยงไก่เนื้อทั่วไป

3.  พันธุ์สัตว์ เป็นผลิตภัณฑ์พลอยได้จากกิจการฟาร์มเลี้ยงสัตว์ของบริษัท
    ที่บริษัทดำเนินการเพื่อประโยชน์ในการศึกษาค้นคว้าวิจัยและพัฒนาคุณภาพอาหารสัตว์ที่ผลิตได้ของบริษัทให้เป็นที่ยอมรับของเกษตรกรผู้เลี้ยงสัตว์ทั่วไป
    โดยบริษัทมิได้มุ่งเน้นในเชิงพาณิชย์

บริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
มีกำลังการผลิตอาหารสัตว์รวม 432,000 ตันต่อปี ในปี 2549 และมีการผลิตจริงประมาณ 70%
ของอัตรากำลังการผลิตทั้งสามโรงงานรวมกัน

3.1.2 สิทธิบัตรหรือข้อจำกัดในการประกอบธุรกิจ

บัตรส่งเสริมการลงทุนของบริษัท ลีพัฒนาผลิตภัณฑ์ จำกัด (มหาชน) และบริษัทย่อย

  (ก) ได้รับการส่งเสริมการลงทุนในกิจการผลิตอาหารสัตว์ผสมสำเร็จรูปและหัวอาหารสัตว์

  บริษัท ลีพัฒนาผลิตภัณฑ์ จำกัด (มหาชน)

  - ก่อสร้างโรงงานในจังหวัดเพชรบุรี มีกำลังการผลิตอาหารสัตว์บก 300,000 ตัน/ปี
  และอาหารสัตว์น้ำ 72,000 ตัน / ปี

  บริษัท ลีพัฒนาอาหารสัตว์ จำกัด

  - ก่อสร้างโรงงานในจังหวัดสระบุรี มีกำลังการผลิตอาหารสัตว์น้ำ 72,000 ตัน / ปี

  สิทธิประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติสำหรับวัตถุดิบ
    หรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ เฉพาะกรณีของ บริษัท
    ลีพัฒนาผลิตภัณฑ์ จำกัด (มหาชน)

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3 เฉพาะกรณีของ บริษัท ลีพัฒนาผลิตภัณฑ์ จำกัด (มหาชน)

5)  ได้รับอนุญาตให้หักค่าขนส่ง ค่าไฟฟ้า
    และค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

  เฉพาะกรณีของ บริษัท ลีพัฒนาผลิตภัณฑ์ จำกัด (มหาชน)

  6) ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวก ร้อยละ 25
  ของเงินลงทุน นอกเหนือไปจากการหักค่าเสื่อมราคาตามปกติ เฉพาะกรณีของ บริษัท
  ลีพัฒนาผลิตภัณฑ์ จำกัด (มหาชน)

  7) วันที่สิ้นสุดของสิทธิประโยชน์ตามโครงการ ในวันที่ 1 กันยายน 2547 สำหรับสัตว์บก
  (โรงงานเพชรบุรี) และวันที่ 23 กรกฎาคม 2553 สำหรับสัตว์น้ำ (โรงงานเพชรบุรี) และวันที่
  3 มกราคม 2558 สำหรับสัตว์น้ำ (โรงงานสระบุรี) ตามข้อ 3

(ข) ได้รับการส่งเสริมการลงทุนในกิจการฟาร์มพ่อแม่พันธุ์ไก่

  - ก่อสร้างฟาร์มในจังหวัดเพชรบูรณ์ มีกำลังการผลิต 400,000 ตัว/สัปดาห์ หรือ 20 ล้านตัว/ปี

  - สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติ
    สำหรับวัตถุดิบหรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3

5)  ได้รับอนุญาตให้หักค่าขนส่ง
    ค่าไฟฟ้าและค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

6)  ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวกร้อยละ 25
    ของเงินลงทุน นอกเหนือไปจากการหักค่าเสื่อมราคาตามปกติ

7)  วันที่สิ้นสุดของสิทธิประโยชน์ตามโครงการ ในวันที่ 6 ธันวาคม 2545 ตามข้อ 3

(ค) ได้รับการส่งเสริมการลงทุนในกิจการอบพืชและไซโล

  - สถานที่ตั้งโรงงานจังหวัดสระบุรี ลงทุนในนาม บริษัท ลีพัฒนาเกษตรมั่นคง จำกัด
  มีไซโลความจุ 13,500 ตัน และเตาอบขนาด 70 ตันต่อชั่วโมง

  - สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

3)  วันที่สิ้นสุดของสิทธิประโยชน์ตามโครงการในวันที่ 2 สิงหาคม 2556

(ง) บริษัท ลีพัฒนาผลิตภัณฑ์ จำกัด (มหาชน) ได้รับส่งเสริมการลงทุนในกิจการผลิตอาหารสัตว์น้ำ
(แห่ง ที่ 2) เมื่อวันที่ 27 กุมภาพันธ์ 2549 มีกำลังการผลิต 48,000 ตัน / ปี
โดยมีโรงงานตั้งอยู่ที่จังหวัดเพชรบุรี
ซึ่งอยู่ระหว่างการก่อสร้างโรงงานคาดว่าจะแล้วเสร็จและเริ่มผลิตได้ประมาณไตรมาสที่ 2 ของปี
2550
โดยได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
8 ปี นับแต่วันเริ่มมีรายได้จากการประกอบกิจการ

[] 3.1.3 ขั้นตอนการผลิต

1.  การตลาดและภาวะการแข่งขัน

3.2.1 ลักษณะลูกค้า และกลุ่มลูกค้าเป้าหมายของบริษัทและช่องทางการจัดจำหน่าย

ลักษณะลูกค้าและกลุ่มลูกค้าเป้าหมายของบริษัท ได้แก่ เกษตรกรผู้เลี้ยงสัตว์โดยตรง และตัวแทนขาย
โดยบริษัทได้จำหน่ายสินค้าให้แก่ลูกค้าดังกล่าวในสัดส่วนร้อยละ 30 และร้อยละ 70 ตามลำดับ
ซึ่งผลิตภัณฑ์ของบริษัทที่จัดจำหน่ายมากที่สุดจะเป็นอาหารสุกร
โดยเกษตรกรจะเป็นฟาร์มที่มีขนาดใหญ่และมีมาตรฐาน มีกำลังซื้อที่เพียงพอ
สม่ำเสมอและจะนำอาหารสัตว์ไปใช้เท่านั้นไม่ได้นำไปขายต่อ
ส่วนตัวแทนขายมีเขตพื้นที่ขายที่แน่นอนและมีความสามารถในการเปิดและบริหารตัวแทนย่อยในเขตพื้นที่
หรือมีการจัดตั้งทีมขายภายนอกร้านค้าของตัวแทน
มีความพร้อมด้านการเงินและมีความเข้าใจในเงื่อนไขการขายต่างๆ ของการเป็นตัวแทน
ลูกค้าในอุตสาหกรรมนี้มักให้ความสำคัญต่อคุณภาพของผลิตภัณฑ์
บริษัทจึงมุ่งเน้นการผลิตและจำหน่ายผลิตภัณฑ์อาหารสัตว์ที่มีความหลากหลายในสูตรอาหารเพื่อขายความแตกต่าง
สร้างความพึงพอใจให้กับลูกค้า
บริษัทมีการสร้างความสัมพันธ์ที่ดีต่อลูกค้าและตัวแทนขายและด้วยความน่าเชื่อถือในคุณภาพของผลิตภัณฑ์
ทำให้ปัจจุบันบริษัทมีลูกค้าทั้งหมดมากกว่า 700 ราย ซึ่งเป็นทั้งลูกค้าเดิมและรายใหม่
ลูกค้าที่นับว่าเป็นลูกค้ารายใหญ่ 10 รายแรกในระยะเวลา 3 ปีที่ผ่านมาคิดเป็นประมาณ 17%
ของยอดขายทั้งหมด

  3.2.2 กลยุทธ์การแข่งขัน

จากการที่บริษัทมีประสบการณ์ในธุรกิจมานานว่า 20 ปี เป็นที่รู้จักแพร่หลาย
และได้รับการยอมรับในตลาดจากลูกค้า ผ่านการวิจัยและพัฒนาวัตถุดิบเพื่อเพิ่มคุณภาพของสูตรอาหาร
สร้างความแตกต่างในสินค้า ตามคำสั่งซื้อของลูกค้า (Customized product)
ซึ่งแตกต่างจากคู่แข่ง หากสภาพตลาดมีความต้องการใช้อาหารสัตว์มากขึ้น
บริษัทยังมีกำลังการผลิตที่รองรับระบบการผลิตซึ่งมีปริมาณมาก ๆ ได้ (Mass Production)
นอกจากนี้บริษัทมีการสร้างความสัมพันธ์ที่ดีกับลูกค้า ได้แก่
การจัดสัมมนาวิชาการและกำหนดเงินรางวัลตามเป้าหมายการขายสินค้าให้แก่ลูกค้า
และมีการบริหาร สต๊อควัตถุดิบเพื่อลดปัญหาจากความผันผวนของราคาวัตถุดิบ
นอกจากนี้มีการวิจัยจัดหาวัตถุดิบทดแทนที่ไม่ลดคุณภาพของสินค้าในช่วงเวลาที่วัตถุดิบบางรายการอาจมีราคาสูงเนื่องจากขาดแคลน

3.  นโยบายราคา

เนื่องจากอาหารสัตว์เป็นสินค้าที่ควบคุมราคาโดยกรมการค้าภายใน กระทรวงพาณิชย์
เป็นผู้กำหนดเพดานราคาขายกลางตามประกาศของแต่ละบริษัท แต่อย่างไรก็ตาม
ราคาซื้อขายจริงผู้ผลิตสามารถจะเปลี่ยนแปลงได้ตามต้นทุนการผลิตและการแข่งขันอื่น ๆ เช่น
การส่งเสริมการขายแต่ต้องไม่สูงกว่าราคากลางดังกล่าว
บริษัทสามารถเสนอราคาที่เหมาะสมแก่ลูกค้าโดยการบริหารราคาต้นทุนวัตถุดิบที่มีประสิทธิภาพ ได้แก่
การจัดหาและจัดเก็บรักษาวัตถุดิบที่มีราคาเหมาะสมตามฤดูกาลในการผลิต โดยส่วนใหญ่ได้แก่
กากถั่วเหลือง ปลาป่นและข้าวโพด และมีการวิจัยจัดหาวัตถุดิบอื่น ๆ
ทดแทนโดยไม่ลดคุณภาพของสารอาหารเพื่อให้สามารถแข่งขันการตัดราคากับคู่แข่งได้

  3.2.4 ภาวะการแข่งขัน

การแข่งขันในตลาดธุรกิจอาหารสัตว์ แบ่งออกเป็น 2 ตลาดใหญ่ ๆ คือ

1. ตลาดอิสระ (Free Market) คือ การขายอาหารสัตว์ให้แก่ลูกค้าโดยตรง
เพื่อลูกค้าที่ซื้อนำไปใช้เองหรือนำไปขายต่อให้แก่เกษตรกรผู้เลี้ยงสัตว์

2. ตลาดแบบประกันราคา (Contract Farming) คือ
การขายอาหารสัตว์ให้กับลูกค้าที่เข้าร่วมโครงการในการเลี้ยงสัตว์
โดยมีเงื่อนไขในการรับประกันราคาขายพันธุ์สัตว์มีชีวิตให้กับเกษตรกรผู้เลี้ยงสัตว์
โดยลูกค้าจะต้องมีฟาร์มเป็นของตนเอง นอกจากอาหารสัตว์แล้วยังมีการจัดหาพันธุ์สัตว์ เช่น
ลูกสุกรและลูกไก่ให้เกษตรกร ตลอดจนการบริหาร
จัดการด้านฟาร์มที่ทันสมัยให้แก่ลูกค้าที่เข้าโครงการ

อุตสาหกรรมอาหารสัตว์โดยภาพรวม
มีความสามารถในการทำกำไรอยู่ในระดับปานกลางและมีอัตราการเติบโตเฉลี่ยปีละไม่มากนัก
(ไม่เกิน 10%) และมีความผันผวนของความต้องการบ้างในบางปี
หากการส่งออกเนื้อสัตว์ได้รับผลกระทบจากการส่งออก
อย่างไรก็ตามอุตสาหกรรมนี้ยังมีความผันผวนน้อยกว่าสินค้าเกษตรแปรรูปประเภทอื่น
เนื่องจากเป็นการขายภายในประเทศ ไม่เผชิญการแข่งขันที่รุนแรงจากต่างประเทศ

ตามข้อมูลจากสมาคมผู้ผลิตอาหารสัตว์ไทย มีโรงงานผลิตอาหารสัตว์จดทะเบียนอยู่กับสมาคมจำนวน
56 ราย คิดเป็นส่วนแบ่งการตลาดมากกว่า 90 %
โดยโรงงานขนาดกลางและขนาดใหญ่จะเน้นการผลิตอาหารสุกร ไก่เนื้อ ไก่ไข่ และอาหารสัตว์น้ำ
ขณะที่โรงงานขนาดเล็กมักจะผลิตอาหารสัตว์เฉพาะอย่าง
เนื่องจากเป็นตลาดที่มีขนาดเล็กการแข่งขันจึงค่อนข้างรุนแรงมีการตัดราคา
โดยเฉพาะจากคู่แข่งที่มีการผลิตแบบครบวงจรจะได้เปรียบทางด้านการประหยัดจากขนาด
(Economies of scale) เนื่องจากสามารถป้อนผลิตภัณฑ์ให้กับฟาร์มของตนเอง รวมถึงฟาร์ม
ของบริษัทสมาชิก

บริษัทและบริษัทย่อยมียอดขายอาหารสัตว์เกือบทั้งหมดอยู่ในตลาดอิสระ
และเป็นการขายเฉพาะภายในประเทศ
ทั้งนี้เมื่อเทียบกับปริมาณความต้องการอาหารสัตว์ทั้งประเทศประมาณ 12.24 ล้านตันต่อปี
บริษัทจะมีส่วนแบ่งตลาดประมาณ 3.5%
ซึ่งคำนวณจากการที่บริษัทคาดว่าปริมาณความต้องการดังกล่าวจะเป็นอาหารสัตว์ที่มาจากโรงงานผลิตอาหารสัตว์ประมาณ
70% และเกษตรกรผสมอาหารเองประมาณ 30%
ซึ่งในส่วนที่มาจากโรงงานผลิตอาหารสัตว์แยกเป็นที่อยู่ในส่วนของตลาดอิสระประมาณ 35%
และตลาดที่อยู่ในโครงการเลี้ยงสัตว์ของผู้ประกอบการผลิตแบบครบวงจร (Integrated
business line) อีก 65% ทั้งนี้บริษัทมีส่วนแบ่งเฉพาะในตลาดอาหารสัตว์อิสระคิดเป็นประมาณ
10% ซึ่งทางบริษัทคาดว่ามีส่วนแบ่งตลาดที่อยู่ใน 5
อันดับของผู้ผลิตอาหารสัตว์ในตลาดอิสระซึ่งเป็นรายใหญ่ ๆ ของประเทศ
(คาดการณ์โดยฝ่ายบริหารของบริษัท และคำนวณเฉพาะอาหารสัตว์บกและอาหารสัตว์น้ำรวมกัน)

สำหรับการแข่งขันกับบริษัทที่มีธุรกิจเกี่ยวกับการเกษตรแบบครบวงจร
กับการมุ่งเน้นธุรกิจอาหารสัตว์เพียงอย่างเดียวนั้น
จะเป็นการแข่งขันทั้งทางด้านบวกและลบของทั้งสองแบบ เช่น
หากธุรกิจแบบครบวงจรประสบปัญหากับสภาวะการเลี้ยง
และราคาของสัตว์บางชนิดเพื่อจำหน่ายจะส่งผลให้ธุรกิจแบบครบวงจรนั้นประสบปัญหาสำหรับการขายสัตว์ชนิดนั้น
ๆ ทั้งหมด แต่หากการเลี้ยงและราคาของสัตว์ชนิดนั้น ๆ ดี
ธุรกิจก็จะประสบความสำเร็จในการขายอย่างมากในธุรกิจที่ส่งผลโดยตรงและธุรกิจที่เกี่ยวเนื่อง
ส่วนด้านธุรกิจของบริษัทที่มุ่งเน้นธุรกิจอาหารสัตว์เพียงอย่างเดียวนั้น
สามารถปรับเปลี่ยนธุรกิจไปตามสภาวการณ์ได้ เช่น
เมื่ออาหารสัตว์บางประเภทมีแนวโน้มการใช้และกำไรมากกว่าก็อาจจะหันไปมุ่งเน้นอาหารสัตว์ประเภทนั้น
ๆ มากขึ้น เป็นต้น ซึ่งจะไม่เกิดความเสี่ยงมากในการดำเนินธุรกิจ
ส่วนในด้านหากธุรกิจเกี่ยวกับการเกษตรทั้งหมดดีธุรกิจที่ไม่ครบวงจรก็จะเติบโตได้น้อยกว่าธุรกิจที่ทำแบบครบวงจรเช่นกัน

แนวโน้มในอนาคตสำหรับการหันมาทำธุรกิจเกี่ยวกับการเกษตรแบบครบวงจร
ของประเภทธุรกิจการเกษตรนั้น
จากการประเมินสถานการณ์ของผู้บริหารของบริษัทคาดการณ์ว่าการที่ธุรกิจเกษตรจะหันมาทำธุรกิจแบบครบวงจรนั้นยังคงมีจำนวนน้อย
เนื่องจากปรับเปลี่ยนการทำธุรกิจการเกษตรแบบครบวงจรบริษัทที่ปรับเปลี่ยนจะต้องเป็นบริษัทที่มีขนาดใหญ่และใช้เงินทุนจำนวนมาก
แต่สำหรับธุรกิจการเกษตรในประเทศไทยนั้นส่วนใหญ่จะเป็นบริษัทที่มีขนาดกลางและขนาดเล็ก
จึงเป็นข้อจำกัดสำหรับธุรกิจที่มีขนาดกลางและขนาดเล็กในการขยายธุรกิจการเกษตรเป็นแบบครบวงจรได้

  3.2.5 ภาวะอุตสาหกรรมและแนวโน้มผลิตภัณฑ์

ตารางเปรียบเทียบประมาณการปริมาณการใช้อาหารสัตว์ภายในประเทศ สำหรับปี 2549 และ 2550

+-------------+----------+------+----------+------+----------+------+
| ประเภท      | ปริมาณอาห |      |          |      |          |      |
|             | ารสัตว์ที่ใช้ |      |          |      |          |      |
+-------------+----------+------+----------+------+----------+------+
| อาหารสัตว์    | ปี 2549   |      | ปี 2550   |      | เพิ่มขึ้น    |      |
|             |          |      |          |      | (ลดลง)   |      |
+-------------+----------+------+----------+------+----------+------+
|             | ปริมาณ    | ร    | ปริมาณ    | ร    | ปริมาณ    | ร    |
|             | (ตัน)     | ้อยละ | (ตัน)     | ้อยละ | (ตัน)     | ้อยละ |
+-------------+----------+------+----------+------+----------+------+
| ไก่เนื้อ       | 3        | 2    | 3        | 2    | (        | (5   |
|             | ,397,680 | 7.77 | ,214,411 | 5.30 | 183,269) | .39) |
+-------------+----------+------+----------+------+----------+------+
| ไก่พ่อแม่พันธุ์   | 535,248  | 4.37 | 506,016  | 3.98 | (29,232) | (5   |
|             |          |      |          |      |          | .46) |
+-------------+----------+------+----------+------+----------+------+
| ไก่ไข่เล็กรุ่น   | 663,650  | 5.42 | 663,650  | 5.22 | -        | -    |
+-------------+----------+------+----------+------+----------+------+
| ไก่ไข่ให้ไข่    | 1        | 1    | 1        | 1    | -        | -    |
|             | ,482,000 | 2.11 | ,482,000 | 1.66 |          |      |
+-------------+----------+------+----------+------+----------+------+
| ไก่ไข่พ่อแม่พันธุ์ | 20,800   | 0.17 | 20,800   | 0.16 | -        | -    |
+-------------+----------+------+----------+------+----------+------+
| หมูขุน        | 3        | 2    | 3        | 3    | 336,300  | 9.43 |
|             | ,566,550 | 9.15 | ,902,850 | 0.72 |          |      |
+-------------+----------+------+----------+------+----------+------+
| หมูพันธุ์       | 864,900  | 7.07 | 911,400  | 7.17 | 46,500   | 5.38 |
+-------------+----------+------+----------+------+----------+------+
| เป็ดเนื้อ      | 200,928  | 1.64 | 211,008  | 1.66 | 10,080   | 5.02 |
+-------------+----------+------+----------+------+----------+------+
| เป็ดพันธุ์      | 17,520   | 0.14 | 18,250   | 0.15 | 730      | 4.17 |
+-------------+----------+------+----------+------+----------+------+
| เป็ดไข่       | 130,000  | 1.06 | 130,000  | 1.02 | -        | -    |
+-------------+----------+------+----------+------+----------+------+
| โคนม        | 383,250  | 3.13 | 344,925  | 2.72 | (38,325) | (10  |
|             |          |      |          |      |          | .00) |
+-------------+----------+------+----------+------+----------+------+
| กุ้ง          | 582,900  | 4.76 | 754,000  | 5.93 | 171,100  | 2    |
|             |          |      |          |      |          | 9.35 |
+-------------+----------+------+----------+------+----------+------+
| ปลา         | 391,180  | 3.20 | 547,700  | 4.31 | 156,520  | 4    |
|             |          |      |          |      |          | 0.01 |
+-------------+----------+------+----------+------+----------+------+
| รวม         | 12       | 100  | 12       | 100  | 470,404  | 3.84 |
|             | ,236,606 |      | ,707,010 |      |          |      |
+-------------+----------+------+----------+------+----------+------+

ที่มา : สมาคมผู้ผลิตอาหารสัตว์ไทย

ในปี 2549 ที่ผ่านมาปริมาณการผลิตและความต้องการใช้อาหารสัตว์เพิ่มขึ้นจากปีก่อน โดยในปี
2548 มีปริมาณความต้องการใช้ประมาณ 10.58 ล้านตัน/ปี เพิ่มเป็นประมาณ 12.24 ล้านตัน/ปี
เพิ่มขึ้นประมาณร้อยละ 15.62
โดยสัดส่วนปริมาณความต้องการใช้อาหารสัตว์สูงสุดยังคงเป็นอาหารสำหรับไก่เนื้อและหมูขุน
คิดเป็นสัดส่วนร้อยละ 28 และร้อยละ 29 ตามลำดับ

ทางสมาคมผู้ผลิตอาหารสัตว์ไทย คาดว่าปี 2550 ปริมาณความต้องการใช้อาหารสัตว์จะมีปริมาณ
12.71 ล้านตันต่อปี เพิ่มขึ้นจากปี 2549 ซึ่งมีปริมาณความต้องการใช้อาหารสัตว์เป็น 12.24
ล้านตันต่อปี หรือเพิ่มขึ้น 0.47 ล้านตันต่อปี คิดเป็นการเพิ่มขึ้นประมาณร้อยละ 3.84
โดยเป็นการเพิ่มขึ้นในหมวดอาหารหมูขุน หมูพันธุ์ เป็ดเนื้อ เป็ดพันธุ์ ปลา และกุ้ง
จะมีปริมาณการใช้เพิ่มขึ้นประมาณร้อยละ 13 ส่วนในหมวดอาหารไก่เนื้อ ไก่พ่อแม่พันธุ์ และ โคนม
จะมีปริมาณการใช้น้อยลงประมาณร้อยละ 6 เมื่อเทียบกับปีที่ผ่านมา

ปี 2549 อุตสาหกรรมกุ้งของไทยทางด้านผู้ผลิตได้รับความเสียหายจากน้ำท่วมในหลายพื้นที่ประสบปัญหา ฝนตกบ่อย ๆ อากาศแปรปรวน เป็นสาเหตุทำให้กุ้งเกิดโรคได้ง่าย แต่ปริมาณการผลิตที่ผ่านมาเพิ่มขึ้นเพราะคู่แข่งของไทย เช่น จีน เวียดนาม และอินเดียเผชิญปัญหาโรคระบาดเช่นกัน ด้านผู้ส่งออกของไทยก็ต้องเผชิญปัญหาภาวะเงินบาทแข็งค่าจนอาจส่งผลกระทบมาถึงผู้ผลิตได้

หลาย ๆ สมาคมที่เกี่ยวข้องกับอุตสาหกรรมกุ้งในประเทศไทย ได้วิเคราะห์ว่าปริมาณผลผลิตกุ้งไทยปี
2549 มีประมาณ 4.5 – 5 แสนตัน ส่วนใหญ่เป็นกุ้งขาว เพราะให้ผลผลิตต่อไร่สูง ส่วนปี 2550
น่าจะดีกว่าปี 2549 คาดว่าผลผลิตจะเพิ่มขึ้น 10 – 20%
เพราะทั่วโลกยังมีความต้องการบริโภคเพิ่มขึ้นเรื่อย ๆ
และประเทศไทยยังคงมีความสามารถส่งออกได้เพิ่มขึ้น

ดังนั้นเกษตรกรจึงต้องมีเป้าหมายการผลิต รู้ต้นทุนการผลิต รู้สภาพในฟาร์มเลี้ยง
และต้องเพิ่มคุณภาพของผลิตภัณฑ์ตลอดจนเรื่องสุขอนามัย ความปลอดภัย เรื่องสารตกค้าง
เพื่อยกระดับฟาร์มให้มีความมาตรฐานสามารถตรวจสอบย้อนกลับได้ (Traceability)
ในส่วนสินค้าของบริษัทจะให้ความสำคัญในการดูแลเรื่องต้นทุนการเลี้ยง
และความปลอดภัยของอาหารสัตว์อยู่แล้ว

ส่วนการเลี้ยงปลาปัจจุบันได้พัฒนารูปแบบไปมาก โดยเฉพาะการเลี้ยงปลาน้ำจืด
มีการพัฒนาสายพันธุ์ให้มีศักยภาพดี ทั้งด้านเศรษฐกิจ และการบริโภค ตลอดทั้งเลี้ยงง่าย โตเร็ว
เนื้อมีรสชาติที่ดี สามารถเลี้ยงได้ทั้งบ่อดิน และกระชัง ในน้ำจืดนิยมเลี้ยงกันอย่างแพร่พลาย
เกษตรกรสามารถเลี้ยงได้ทั่วทุกภาคของประเทศไทย ที่เลี้ยงกันมาก ก็จะเป็น ปลานิล ปลาทับทิม
ปลาดุก และปลากินพืชต่าง ๆ เป็นต้น

ผลการวิจัยพบว่าคนไทยบริโภคเนื้อปลาประมาณ 32 กก. / คน / ปี
ซึ่งเป็นปลาเลี้ยงจากฟาร์มประมาณ 10% ที่เหลือเป็นปลาที่จับจากทะเล
ปัจจุบันปลาทะเลต้นทุนการจับสูงและหายากมากขึ้น ส่วนปลาน้ำจืดมีการเพาะเลี้ยง
ทำให้มีต้นทุนที่ควบคุมได้ การตลาดก็มีการเปิดมากขึ้น ตลาดปลาสดบางครั้ง
ราคาสินค้าก็แปรปรวนตามปริมาณ แต่ของบริษัทจะเน้นให้เกษตรกรมีต้นทุนการผลิตที่ไม่สูง
สามารถควบคุมต้นทุนให้อยู่ในระดับที่เหมาะสม
แต่ได้ปลาที่มีคุณภาพสม่ำเสมอได้ขนาดตามความต้องการ

การส่งออกเนื้อปลาจากฟาร์มเลี้ยงมีโอกาสเติบโตสูงขึ้นอย่างต่อเนื่อง
เพราะมีการบริโภคปลาเพิ่มขึ้นทุกปี แต่การส่งออกจะต้องแล่เนื้อจากปลาสายพันธุ์ดี ที่มีขนาดใหญ่
และเนื้อปลาต้องมีคุณภาพ ไม่มีตำหนิ การเลี้ยงและวิธี การจับก็ถูกต้อง
ดังนั้นในระยะยาวอาชีพการเลี้ยงปลาจะสามารถให้ผลตอบแทนที่ดี ทางบริษัทจึงให้ความสนใจ
และสนับสนุนให้มีการเลี้ยงปลาเพิ่มมากขึ้น

ทางด้านสัตว์บกโดยเฉพาะไก่เนื้อยังคงมีปัญหาการส่งออกเนื้อไก่ปรุงสุกหรือไก่แปรรูป
จากสถานการณ์ โรคระบาดไข้หวัดนก ทำให้ประเทศผู้นำเข้าไก่สดแช่แข็ง เช่น ญี่ปุ่น
และสหภาพยุโรป มีข้อจำกัดการนำเข้าไก่ปรุงสุกหรือไก่แปรรูปจากประเทศคู่ค้าต่าง ๆ
ส่งผลให้ผู้ส่งออกของไทยที่เคยส่งออกไก่สดแช่แข็ง
ต้องพยายามหาทางแก้ไขปัญหาด้วยการหันมาทำตลาดภายในประเทศมากขึ้น
และทางโรงงานที่แปรรูปก็จะหันมาเลี้ยงไก่เนื้อเอง รวมทั้งทำสัญญาจ้างเลี้ยง
โดยให้เกษตรกรเข้าร่วมโครงการ

คาดว่าอุตสาหกรรมการเลี้ยงไก่เนื้อเพื่อการส่งออกใน ปี 2550 อาจไม่สดใสนัก มาตรการต่าง ๆ
จากประเทศผู้นำเข้าก็ยังเป็นอุปสรรคต่อการเติบโตของธุรกิจนี้ และต้นทุนการผลิต เช่น
วัตถุดิบที่นำมาผลิตเป็นอาหารสัตว์มีราคาสูงขึ้น ค่าใช้จ่ายอื่น ๆ ก็เพิ่มขึ้น
ตลอดจนค่าเงินบาทมีความผันผวนที่แข็งค่ามากขึ้น ทำให้สินค้าของไทยมีราคาแพงกว่าคู่แข่ง
ดังนั้นจึงต้องบริหารต้นทุนการผลิตและหาตลาดใหม่ ๆ เพิ่มมากขึ้น

สำหรับอุตสาหกรรมการเลี้ยงหมูต่างกับไก่เนื้อ เพราะส่วนใหญ่จำหน่ายภายในประเทศเกือบทั้งหมด
แต่ก็ยังมีปัญหาเรื่องราคาที่ยังไม่สามารถควบคุมได้ ราคาหมูตกต่ำช่วงประมาณปลายปี 2549
ต่อเนื่องถึงต้นปี 2550 เพราะปริมาณหมูที่เลี้ยงกันเป็นจำนวนมากช่วง 2 – 3 ปีที่ผ่านมา
เนื่องจากราคาจูงใจให้เพิ่มการเลี้ยง ทำให้ปัจจุบันหมูล้นเกินความต้องการของตลาด
ทางสมาคมต่าง ๆ ที่เกี่ยวข้องกับวงการเลี้ยงหมูก็กำลังหาทางออกที่จะตัดวงจรหมูให้ลดน้อยลง
และเสนอให้ทางราชการกำกับดูแลราคาเนื้อหมูหน้าเขียงให้เหมาะสม
เนื่องจากราคาหมูหน้าฟาร์มตกต่ำจนถึงขั้นทำให้ ผู้เลี้ยงประสบปัญหาขาดทุน
แต่ผู้บริโภคกลับต้องซื้อเนื้อหมูราคาเท่าเดิม
รวมทั้งการรณรงค์ให้ประชาชนหันมาบริโภคเนื้อหมูเพิ่มขึ้นด้วย

การตัดวงจรแม่พันธุ์หมู และจำนวนลูกหมูที่มากเกิน คงจะช่วยทำให้สถานการณ์หมูดีขึ้น
แต่ทั้งนี้ทั้งนั้นต้องพิจารณาปัญหาไก่เนื้อ ที่เข้ามาแชร์ตลาดจากการที่ไม่สามารถส่งออกไก่เนื้อได้
สภาพเศรษฐกิจโดยรวมและราคาวัตถุดิบอาหารสัตว์ที่สูงขึ้นอาจส่งผลให้ภาพรวมของอุตสาหกรรมการเลี้ยงหมูไม่ดีนัก
ในปี 2550 ถึงแม้ราคาจะปรับขึ้นได้ก็ตาม

3.3 การจัดหาผลิตภัณฑ์

  3.3.1 สถานที่ตั้งโรงงาน

  บริษัทมีสถานที่ตั้งโรงงานและกิจการฟาร์มของบริษัทและบริษัทย่อย ดังนี้

1) โรงงานอาหารสัตว์ที่จังหวัดสระบุรี

ตั้งอยู่เลขที่ 33/1 หมู่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี
เป็นที่ดินของบริษัทมีเนื้อที่ทั้งหมดประมาณ 108 ไร่ ซึ่งเป็นที่ตั้งโรงงานผลิตอาหารสัตว์ของบริษัท
ลีพัฒนาอาหารสัตว์ จำกัด โดยมีโรงงาน แห่งที่ 1 กำลังการผลิตอาหารสัตว์บกประมาณ 144,000
ตันต่อปี เปิดดำเนินการเมื่อปี 2531 และโรงงานแห่งที่ 2 กำลังการผลิตอาหารสัตว์น้ำประมาณ
72,000 ตันต่อปี ใช้เงินลงทุนก่อสร้างโรงงานและซื้อเครื่องจักรประมาณ 160 ล้านบาท
เปิดดำเนินการเมื่อวันที่ 4 มกราคม 2550 โดยได้รับส่งเสริมการลงทุนจาก BOI
และมีไซโลที่สามารถเก็บข้าวโพดได้ 38,500 ตัน ของบริษัท ลีพัฒนาเกษตรมั่นคง จำกัด
เปิดดำเนินการเมื่อวันที่ 3 สิงหาคม 2548

2) โรงงานอาหารสัตว์ ที่จังหวัดเพชรบุรี

ตั้งอยู่ที่ตำบลห้วยท่าช้าง อำเภอเขาย้อย จังหวัดเพชรบุรี เป็นที่ดินของบริษัทมีเนื้อที่ทั้งหมดประมาณ
74 ไร่ เป็นโรงงานผลิตอาหารสัตว์แห่งใหม่ของบริษัท โดยได้รับการส่งเสริมการลงทุนจาก BOI
โรงงานที่ 1 มีกำลังการผลิตอาหารสัตว์บกเท่ากับ 216,000 ตันต่อปี
ใช้เงินทุนก่อสร้างโรงงานประมาณ 231 ล้านบาท เปิดดำเนินการเมื่อวันที่ 2 กันยายน 2539
และโรงงานที่ 2 ผลิตอาหารสัตว์น้ำมีกำลังการผลิต เท่ากับ 72,000 ตันต่อปี
ใช้เงินลงทุนก่อสร้างโรงงานประมาณ 145 ล้านบาท เปิดดำเนินการเมื่อวันที่ 24 กรกฎาคม 2545

3) โครงการฟาร์มพ่อแม่พันธุ์ไก่ ที่จังหวัดเพชรบูรณ์

ตั้งอยู่ที่ตำบลดงขุย อำเภอชนแดน จังหวัดเพชรบูรณ์ เป็นที่ดินของบริษัทมีเนื้อที่ทั้งหมดประมาณ 833
ไร่ สำหรับผลิตลูกไก่เนื้อพันธุ์ดี ป้อนสู่ตลาดได้ประมาณ 200,000 ตัว/สัปดาห์หรือประมาณ 10
ล้านตัวต่อปี ใช้เงินลงทุนก่อสร้างประมาณ 80 ล้านบาท เปิดดำเนินการเมื่อปี 2537
ปัจจุบันหยุดดำเนินงานชั่วคราว เนื่องจากปัญหาโรคระบาดของไข้หวัดนก

4) โครงการฟาร์มทดลองลีพัฒนา ที่จังหวัดสระบุรี

ตั้งอยู่ที่ตำบลห้วยแห้ง อำเภอแก่งคอย จังหวัดสระบุรี เป็นที่ดินของบริษัทมีเนื้อที่ทั้งหมด ประมาณ
647 ไร่ วัตถุประสงค์เพื่อดำเนินการเลี้ยงสัตว์เพื่อทดลอง สำหรับสัตว์เศรษฐกิจต่าง ๆ เช่นไก่เนื้อ
เป็ดเนื้อ นกกระทา สุกรพันธุ์และสุกรขุน เป็นต้น
โดยมีฝ่ายวิชาการเป็นผู้กำหนดแนวทางและวิธีการทดลอง
เพื่อนำข้อมูลมาวิเคราะห์และใช้ประโยชน์ในการพัฒนาคุณภาพอาหารสัตว์ของบริษัท
เปิดดำเนินการเมื่อปี 2536

2.  กำลังการผลิตและปริมาณการผลิตจริง

บริษัทและบริษัทย่อยมีนโยบายการผลิตตามคำสั่งซื้อของลูกค้า (Customized product)
ซึ่งสร้างความแตกต่างในสินค้า และความหลากหลายของสูตรอาหาร อย่างไรก็ตาม
หากสภาพตลาดมีความต้องการใช้อาหารสัตว์เพิ่มมากขึ้น
บริษัทยังมีกำลังการผลิตที่สามารถรองรับการผลิตซึ่งมีปริมาณมาก ๆ (Mass Production) ได้ด้วย
อีกทั้งบริษัทยังมีแผนที่จะขยายกำลังการผลิตอาหารสัตว์
และเพิ่มถึงไซโลเก็บข้าวโพดในช่วงฤดูกาลที่ข้าวโพดมีราคาต่ำ
เพื่อให้มีปริมาณการใช้วัตถุดิบได้ตลอดทั้งปีอย่างเพียงพอ รวมทั้งขยายโกดังเก็บสินค้าอาหารสัตว์
เพื่อเพิ่มพื้นที่ให้เพียงพอในการเก็บสต็อคสำหรับเตรียมขยายตลาด
โดยบริษัทจะทยอยออกผลิตภัณฑ์ในตราสินค้าใหม่ ๆ เพิ่มขึ้นด้วย ทั้งนี้ ในช่วง 3 ปีที่ผ่านมา
บริษัทและบริษัทย่อยมีกำลังการผลิตรวมและปริมาณการผลิตจริง สรุปได้ดังนี้

  -------------------------------- ------------ ------------ ------------
  โรงงานอาหารสัตว์                   ปี 2547       ปี 2548       ปี 2549

  กำลังการผลิตเต็มที่ ( หน่วย : ตัน )     432,000      432,000      432,000

  ปริมาณการผลิตจริง ( หน่วย : ตัน)      215,718      232,888      288,434

  การใช้กำลังการผลิต (%)              50           54           67
  -------------------------------- ------------ ------------ ------------

แต่ปัจจุบันในปี 2550 เมื่อโรงงานผลิตอาหารสัตว์น้ำแห่งที่ 2 ที่จังหวัดสระบุรี
เปิดดำเนินการแล้วเมื่อต้นปี 2550 จะทำให้บริษัทและบริษัทย่อย
มีกำลังการผลิตอาหารสัตว์บกและอาหารสัตว์น้ำรวม 504,000 ตันต่อปี

3.3.3 การจัดหาวัตถุดิบที่สำคัญที่ใช้ในการผลิตอาหารสัตว์

บริษัทดำเนินนโยบายคุณภาพเน้นการคัดสรรวัตถุดิบที่ดีมีคุณภาพในราคาที่เหมาะสม
ทำให้ผลิตภัณฑ์ที่ผลิตจากโรงงานของบริษัทมีคุณภาพ และได้รับความไว้วางใจจากลูกค้าด้วยดีเสมอมา
บริษัทมีระบบการคัดเลือกผู้ขายวัตถุดิบรายใหม่
และมีระบบการประเมินผลผู้ขายวัตถุดิบรายเดิมที่มีประสิทธิภาพ
ทำให้บริษัทสามารถจัดซื้อวัตถุดิบที่มีคุณภาพ และสามารถส่งมอบได้ตรงตามเวลากำหนด
บริษัทจึงสามารถผลิตสินค้าที่มีคุณภาพได้อย่างต่อเนื่อง การจัดซื้อเน้นวัตถุดิบภายในประเทศเป็นหลัก
และบางส่วนเป็นการนำเข้าจากต่างประเทศ โดยเน้นการจัดซื้อกับผู้ผลิตโดยตรงเป็นหลัก
แนวโน้มการนำเข้าวัตถุดิบของบริษัทในปีที่ผ่านมามีปริมาณเพิ่มมากขึ้น
เนื่องจากราคาวัตถุดิบในต่างประเทศที่ได้เปรียบและอัตราแลกเปลี่ยนที่แข็งค่าขึ้น
ทำให้ต้นทุนการนำเข้าได้เปรียบราคาวัตถุดิบภายในประเทศ
ประกอบกับวัตถุดิบภายในประเทศมีไม่มีเพียงพอกับความต้องการ

วัตถุดิบที่ใช้ในกระบวนการผลิตอาหารสัตว์
ส่วนใหญ่เป็นวัตถุดิบที่ได้จากพืชผลทางการเกษตรที่มีความผันผวนของราคาตามฤดูกาลผลผลิต
ประกอบกับอิทธิพลของราคาในต่างประเทศเริ่มมีอิทธิพลกับราคาวัตถุดิบในประเทศมากขึ้น
บริษัทจึงให้ความสำคัญในการพัฒนาทีมงานและระบบเทคโนโลยีสารสนเทศในการติดตามภาวะตลาดวัตถุดิบอย่างใกล้ชิด
เพื่อให้สามารถจัดซื้อจัดหาวัตถุดิบที่มีคุณภาพได้ในราคาที่เหมาะสม
ไม่ว่าจะเป็นการจัดซื้อวัตถุดิบในประเทศ หรือนำเข้าจากต่างประเทศก็ตาม

ในปี 2549 ที่ผ่านมาภาวะราคาวัตถุดิบหลักที่สำคัญปรับตัวสูงขึ้น
วัตถุดิบในกลุ่มธัญพืชได้รับอิทธิพลจากผลผลิตธัญพืชโลกปรับตัวลดลง
ประกอบกับความต้องการพลังงานทางเลือกโดยเฉพาะเอทานอลที่ผลิตจากข้าวโพดมีมากขึ้นในสหรัฐอเมริกา
ทำให้ราคาข้าวโพดมีแนวโน้มปรับตัวสูงขึ้น
และส่งผลให้วัตถุดิบในกลุ่มพืชน้ำมันโดยเฉพาะถั่วเหลืองมีแนวโน้มปรับตัวสูงขึ้นตาม
เนื่องจากคาดว่าเกษตรกรอาจหันไปเพาะปลูกข้าวโพดมากขึ้น
ส่วนปลาป่นในปีที่ผ่านมาราคาปรับตัวสูงขึ้นมาก
โดยมาจากอิทธิพลของราคาในตลาดโลกที่ปรับตัวสูงขึ้น
ทำให้ผู้ผลิตปลาป่นในไทยหันไปส่งออกปลาป่นมากขึ้น
แต่โดยภาพรวมต้นทุนของบริษัทในปีที่ผ่านมายังไม่ปรับตัวสูงขึ้นตามตลาด
เนื่องจากการวางแผนการจัดซื้อที่มีประสิทธิภาพ และการหาแหล่งทางเลือกวัตถุดิบใหม่ๆ
ในต่างประเทศทำให้ต้นทุนวัตถุดิบบางส่วนปรับตัวลดลง

ส่วนสถานการณ์ราคาวัตถุดิบในปี 2550 คาดว่ายังได้รับผลกระทบต่อเนื่องจากปี 2549
ทั้งในวัตถุดิบกลุ่มธัญพืช และพืชน้ำมัน ที่แนวโน้มราคายังปรับตัวสูงขึ้น
รวมทั้งกลุ่มผลิตภัณฑ์นมที่ราคาปรับตัวสูงขึ้นมาก แต่จากภาวะราคาน้ำมันในตลาดโลกที่ปรับตัวลดลง
ทำให้ราคาวัตถุดิบในประเทศบางส่วนปรับตัวลดลงตาม
ประกอบกับแนวโน้มอัตราแลกเปลี่ยนที่ปรับตัวแข็งค่าขึ้น
บริษัทจึงมีนโยบายในการวางแผนการนำเข้าวัตถุดิบจากต่างประเทศมากขึ้นเพื่อลดต้นทุน
จากภาวะดังกล่าวคาดว่าในปี 2550 แนวโน้มต้นทุนภาพรวมในการผลิตอาหารสัตว์ของบริษัท
จะใกล้เคียงกับปีที่ผ่านมา

จากสถานการณ์แนวโน้มราคาวัตถุดิบที่ปรับตัวสูงขึ้นในหลายๆ กลุ่มวัตถุดิบ
บริษัทมีการวางแผนในการเตรียมความพร้อม
โดยมีการพัฒนาระบบการจัดซื้อและการเตรียมพื้นที่ในการสต็อควัตถุดิบในช่วงที่ผลผลิตออกสู่ตลาดมากและราคาต่ำ
เพื่อใช้ในช่วงที่ผลผลิตออกสู่ตลาดน้อยและราคาวัตถุดิบปรับตัวสูงขึ้น
บริษัทยังมีความคล่องตัวในการปรับเปลี่ยนการใช้วัตถุดิบที่มีราคาสูง โดยลดปริมาณการใช้ให้น้อยลง
และเปลี่ยนไปใช้วัตถุดิบอื่นที่มีราคาต่ำกว่า โดยสามารถรักษาคุณภาพของอาหารสัตว์ให้คงที่
รวมทั้งบริษัทยังดำเนินนโยบายเชิงรุกในการออกไปสำรวจตลาดวัตถุดิบในต่างประเทศเพื่อสร้างความมั่นใจว่าบริษัทจะมีวัตถุดิบที่มีคุณภาพในการผลิตอาหารสัตว์
ราคาเหมาะสม และมีวัตถุดิบใช้ในการผลิตอย่างต่อเนื่อง

3.4 ผลกระทบต่อสิ่งแวดล้อม

กระบวนการผลิตอาหารสัตว์และฟาร์มไม่มีผลกระทบต่อสิ่งแวดล้อมยกเว้นมีปัญหาเรื่องฝุ่นและกลิ่นซึ่งปัจจุบันสามารถควบคุมได้
เนื่องจากได้มีการลงทุนในเครื่องจักรและอุปกรณ์ในการผลิตที่ทันสมัยตอนสร้างโรงงานไว้แล้ว
โดยมีการใช้ระบบกำจัดฝุ่นและเก็บฝุ่นที่เกิดจากกรรมวิธีการผลิตอย่างมีประสิทธิภาพ
เพื่อป้องกันมิให้เป็นสาเหตุสร้างความเดือดร้อนและเป็นอันตรายต่อสุขภาพ
หรือทำความเสียหายต่อทรัพย์สินของผู้อื่น
รวมทั้งมีการควบคุมมิให้มีกลิ่นเหม็นและเสียงดังออกนอกบริเวณโรงงานจนเป็นที่เดือดร้อนรำคาญต่อผู้อยู่ใกล้เคียง
แต่อย่างไรก็ตามพื้นที่ข้าง ๆ
บริเวณโรงงานของบริษัทส่วนใหญ่เป็นพื้นที่ว่างและใช้งานด้านเกษตรกรรม
ดังนั้นตลอดระยะเวลาตั้งแต่ที่บริษัทฯ
ดำเนินกิจการผลิตอาหารสัตว์มายังไม่เคยมีประวัติการกระทำความผิดหรือได้รับคำร้องเรียนหรือหนังสือเตือนเกี่ยวกับสิ่งแวดล้อม
โดยการควบคุมผลกระทบต่อสิ่งแวดล้อมสำหรับโรงงานอาหารสัตว์อยู่ภายใต้การควบคุมของกองควบคุมสิ่งแวดล้อม
กระทรวง อุตสาหกรรม
และเพื่อสร้างจิตสำนึกการรักษาสิ่งแวดล้อมต่อชุมชนและสังคมบริษัทจึงได้นำระบบการจัดการสิ่งแวดล้อม
ISO 14001 : 2004 มาใช้ในโรงงานผลิตอาหารสัตว์ทุกโรงงานของบริษัท

3.5 งานที่ยังไม่ได้ส่งมอบ

 งานที่ยังไม่ได้ส่งมอบไม่มี เนื่องจากบริษัทจะผลิตสินค้าเพื่อเก็บสต๊อคไว้ขายเท่านั้น